би увеличил риска за потребителите. Поради това следва да бъде отказано разрешение по отношение на употребата във вода на ретинил ацетат, ретинил палмитат и ретинил пропионат като хранителни добавки, принадлежащи към функционалната група „витамини, провитамини и химически добре дефинирани вещества, които имат подобен ефект“. Тази забрана не се отнася за посочените добавки в рамките на комбинирани фуражи, които впоследствие се приемат с вода.
 (7)
 Тъй като няма съображения във връзка с безопасността, които да налагат незабавното прилагане на измененията в условията на разрешението, е целесъобразно да се предвиди преходен период, за да се даде възможност на заинтересованите страни да предприемат необходимото, за да спазят новите изисквания, произтичащи от разрешението.
 (8)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Разрешава се употребата на посочените в приложението вещества, които принадлежат към категорията „хранителни добавки“ и към функционалната група „витамини, провитамини и химически добре дефинирани вещества, които имат подобен ефект“, като добавки при храненето на животните при спазване на условията, определени в същото приложение.
 Член 2
 Отказва се разрешение за употреба във вода на ретинил ацетат, ретинил палмитат и ретинил пропионат като добавки, принадлежащи към категорията „хранителни добавки“ и към функционалната група „витамини, провитамини и химически добре дефинирани вещества, които имат подобен ефект“.
 Член 3
 Посочените в приложението вещества и съдържащите ги премикси, които са произведени и етикетирани преди 26 ноември 2015 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности.
 Комбинираните фуражи и фуражните суровини, които съдържат посочените в приложението вещества и са произведени и етикетирани преди 26 май 2016 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности, ако са предназначени за животни, отглеждани за производство на храни.
 Комбинираните фуражи и фуражните суровини, които съдържат посочените в приложението вещества и са произведени и етикетирани преди 26 май 2017 г. в съответствие с правилата, приложими преди 26 май 2015 г., могат да продължат да се пускат на пазара и да се употребяват до изчерпване на складовите наличности, ако са предназначени животни, които не са отглеждани за производство на храни.
 Член 4
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 5 май 2015 година.
 За Комисията
 Председател
 Jean-Claude JUNCKER
 (1) ОВ L 268, 18.10.2003 г., стр. 29.
 (2) Директива 70/524/ЕИО на Съвета от 23 ноември 1970 г. относно добавките при храненето на животни (ОВ L 270, 14.12.1970 г., стр. 1).
 (3) EFSA Journal (Бюлетин на ЕОБХ), 2013; 11(1):3037.
 ПРИЛОЖЕНИЕ
 Идентификационен номер на добавката
 Наименование на притежателя на разрешението
 Добавка
 Състав, химична формула, описание, метод за анализ
 Вид или категория на животните
 Максимална възраст
 Минимално съдържание
 Максимално съдържание
 Други разпоредби
